als_Latn dik_Latn sag_Latn
Këngëtari Neki Emra kohëve të fundit ka realizuar këngën e tij të re, "A të vdes apo të pres". Emra në një bisedë për Express thotë se pas realizimit të spotit të këngës pret reagimin e publikut, kurse befasitë nga ana e tij nuk do të mungojnë.
Për shumë kë ai nuk është një person i panjohur. Ky është këngëtari i muzikës qytetare dhe popullore Neki Emra, i cili së fundi ka ndez motorët dhe pos realizimit të klipit të tij "A të pres apo të vdes", ai pritet që të sjellë edhe risi të reja.
Këngëtari thotë se për këtë këngë kanë punuar afër 2 muaj deri në kompozimin dhe orkestrimin e saj.
"Historia e kompozimit është kështu...Pasi miku im Albatros Rexhaj më kontaktoi dhe më tha i kam disa vargje për ty , u takova me të dhe pasi i pash vargjet, të them të drejtën u emocionova pak, ngase ishin shumë të bukura. Pastaj i mora dhe ato vargje qëndruan mbi tavolinën time së paku dy muaj. Disa herë kontaktova me Tosin po nuk kisha inspirim dhe çdo gjë u realizua një natë, në orën 12 të natës , ku brenda pesë minutave doli kënga "Të vdes apo të pres", thotë ai.
Por, pas daljes së këngës, Neki kishte marrë edhe mendimin e shokëve dhe shoqeve të tij për këngën, të cilët sapo e dëgjonin, sipas tij, u mbusheshin sytë me lot, pasi që "kënga është shumë emocionale".
"Pastaj vendosa të bashkëpunoj me maestron Florent Boshnjaku, i cili pasi e dëgjoi këngën më tha fjalë shumë të mira lidhur me këngën dhe bëri një orkestrim shumë të bukur, sipas mendimit tim. Andaj vendosa që të bashkëpunoj me Pink Moon Creative lidhur me realizimin e videoklipit dhe përfundimisht jam tepër i kënaqur me të gjitha deri në këto momente".
Këngëtari vlerëson se në këtë këngë gjithçka ka shkuar mirë. Duke filluar nga teksti, që sipas këngëtarit ka vargje të mrekullueshme të Albatrosit, mandej punën e Florent Boshnjakut e deri tek realizimi i videoklipit nga Pink Moon.
Ndryshe, Neki është një këngëtar që nuk largohet nga vlerat në interpretimet e tij. Ai thotë se edhe kur këndon nëpër koncerte të ndryshme, këndon më shumë muzikë të vjetër qytetare.
"Po, unë këndoj këngë të vjetra qytetare, evergreen anglisht, edhe popullore të mirëfilltë shqipe", thotë ai.
Neki po ashtu ka marrë pjesë edhe në disa festivale, por më së shumti ka marrë pjesë në atë të Prizrenit ku edhe ka fituar dy herë.
"Unë Zambakun e Prizrenit e vlerësoj shumë, jashtë mase dhe aty kam dal fitues dy herë. Nuk e di për pjesëmarrje në të ardhmen në atë festival tani s'mund ta përcaktoj, por në festivale që nuk kam marrë pjesë planifikoj të marrë. Pse jo edhe të fitoj".
Ndërkaq sa i përket albumit, Neki thotë se deri tani ka të realizuar pesë këngë dhe pasi që t'i realizojë ato mendon të bëjë një përmbledhje të këtyre këngëve në albumin e tij.
"Po, duke i përfshirë edhe këngët e Zambakut, janë pesë së paku, katër të kompozuara nga unë. Sa i përket albumit tani për tani s'po e mendoj për këtë vit, por deri në fund të vitit tjetër besoj që mund ta realizoj, është e mundshme të ndodhë që të mos jetë premtim", thotë Emra.
Për Nekin nuk mungojnë as ofertat e ndryshme për koncerte. Edhe pse është muaji shtator, ai ka një numër të madh ofertash për të kënduar nëpër lokale të ndryshme në qytete të ndryshme të Kosovës. "Tani për tani këndoj se paku katër herë në javë në çdo qytet të Kosovës. Pas klipit pres që të këndoj në shumicën e qyteteve", thotë ai.
Kurse kur flet për jetën e tij sentimentale, thotë se është i kënaqur.
"Në fund, sa i përket gocave, jam i kënaqur më to, janë shumë të këndshme, kam shumë adhurues dhe më bëjnë të ndihem shumë mirë".
Promovimi, i veçantë
Gjatë promovimit të spotit të tij në TV 21, Neki ka pasur një mbrëmje që për të konsiderohet shumë e veçantë. "Ka qenë një mbrëmje e veçantë, qoftë në organizim, qoftë në aspektin e atmosferës së muzikës. Kam pas bend pas vetes gjashtë vetë dhe këtu duhet me ju falënderua atyre si Luan Maculës, kitarë, Teomani Tupana, Visar Kuqi - Bas, Artan Rexhepi - sint, Faton Isufi – Klarinet. Kjo e bëri atmosferën e mrekullueshme në Sheshin 21".
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn